Versenyszabályok:
· Csak teremcipő vagy edzőcipő(mikrostopli) használata engedélyezett.Stoplis cipő használata tilos!!! 

· A győzelemért 3 pont,döntetlenért 1 pont,vereségért 0 pont jár. 

· A csoportokon belüli azonos pontszám esetén az egymás elleni eredmény számít,majd a gólkülönbség,ha ez azonos a több lőtt gól,ha ez is azonos a több győzelem ,ha így sincs döntés 3-3 büntetőrúgás..Hármas vagy négyes holtverseny esetén ugyanaz a sorrend mint a fent leírtak. 

· Csapatlétszám:5+1 fő és a cserék (5 fő)
· Játékidő: 2x13perc futóórával (sérülés esetén áll az óra) 

· A tornán való részvétel a nevezési díj befizetése és a nevezési lap kitöltése(melyet legkésőbb az első meccs kezdetéig kötelező) illetve a nevezési feltételek elfogadása.
· A nevezési lapon később módosítani nem lehet!
· A nevezési díj visszafizetésére csak akkor van lehetőség,ha a torna valamilyen oknál fogva elmarad illetve a nevezett csapat 1 héttel a rendezvény előtt lemondja!! ( A nevezési díj visszafizetésére nincs lehetőség abban az esetben, ha a nevezett csapat nem jelenik meg a torna napján!)
· A csapatok kötelesek a kisorsolt ország számmal ellátott mezét viselni a mérkőzések alatt, így megkönnyítve a góllövők regisztrálását.
 
Tervezett lebonyolítások:
·  16 csapat esetén 4x4-es csoportok körmérkőzésekkel: a csoportok 1.és 2. helyezettjei egyenes kieséssel folytatják tovább.

· A 3.és 4.helyezettek vigaszágon egyenes kieséssel folytatják a tornát.

1. Egyenes kiesésnél döntetlen esetén 3 – 3 büntetőrúgás a pályán lévők közül. Ha nincs döntés továbbra is a pályán lévők közül rúghat az aki még nem rúgott(a kapusok is). Ha továbbra sincs döntés, a csapatokból bárki rúghat amíg nem dőlt el a győztes.

Egyebek:
· A csapatokat megkérjük a sportpályák házirendjének a betartására! 

· A csapatok a szándékosan okozott károkat kötelesek megtéríteni! 

· Az öltözőben hagyott tárgyakért felelősséget nem vállalunk! Zuhanyzási lehetőség van! 

· A sportpályán TILOS a dohányzás, szeszes ital fogyasztása és a táplálkozás is! Ezeket a kijelölt helyeken lehetséges.

· Büfé a rendezvény ideje alatt működik.

- SZABÁLY-KIEGÉSZÍTÉSEK -
 A mérkőzéseket a labdarúgás általános szabályai szerint bonyolítjuk, az alábbi kiegészítésekkel, ill. fontosabb szabályokkal.
 - a cserét a cserezónán belül a felezővonalnál kell elvégezni, szabálytalan csere esetén a játékvezető ki is állíthatja a vétkes játékost
- a mérkőzés kezdetén a csapatok minimális létszáma 4 játékos

- egy játékos csak egy csapatban játszhat a torna során! Ellenkező esetben kizárás a szankció.
- ha bármelyik csapat létszáma a kiállítások, sérülések következtében 3 alá csökken, a mérkőzést be kell szüntetni
- a mérkőzésekre partbírót és időmérőt nem jelölünk ki
- a csapatok időkérésre nem jogosultak
- becsúszó szerelés tilos ! (A becsúszó szerelést közvetlen szabadrúgással kell büntetni. Büntető területen belüli becsúszó szerelésért büntetőrúgás jár. A kapus a büntető területen belül szabályosan becsúszhat.)
- hátulról szerelni - ha az a szerelés szabályos - megengedett
- ha a labda elhagyja az oldalvonalat, azt újból játékba hozni csak földről, állított labdából, berúgással lehet. Játékba akkor kerül a labda,ha a játéktérre érkezik(ha ez a szabály kijátszásra kerül az ellenfél jön oldalberúgással azaz harmadszorra már nem lehet elvégezni a berúgást!)
-      a kirúgást minden esetben csak a kapus végezheti el, aki azt dobhatja és rúghatja is! 
(Felhívjuk a figyelmet egy alapvető szabályra: a kapus kirúgását, kidobását követően csak akkor avatkozhat játékba bármelyik csapat játékosa, ha a labda a büntető területet elhagyja. Szabálykijátszás esetén itt sincs 3. lehetőség,az ellenfél közvetett szabadrúgással jön a 6-os vonalról!!)Ha játékban van a labda a kapus gólt dobhat és rúghat!
- a hazaadás szabálya megegyezik a nagypályás szabállyal !!! (a kapusnak bármikor haza lehet adni a labdát, de a lábbal(térd alatt) szándékosan hazaadott labdát a kapus kézzel nem érintheti !)A szabály kijátszása közvetett szabadrúgást eredményez pl.:1,A kapus kidobja társának,aki visszafejeli  2,A játékos dekázás után hazafejeli,hazamellezi ill. hazacombozza a labdát a kapusának!!!!
- a kapus a szabályosan hozzákerült labdát kézzel nem birtokolhatja, vagy érintheti 5 másodpercnél tovább 
- szándékos durvaság, és kezezés automatikusan kiállítást von maga után

- kakaskodás, dulakodás és tömegjelenetek esetén a vétkes játékosok automatikusan nem vehetnek részt a torna további küzdelmeiben,ütés esetén a csapat(ok) kizárásra kerülnek!Ilyen esetben a nevezési díj visszafizetése a csapat(ok)nak nem lehetséges!!
- játékvezető nyomdafestéket nem tűrő szidalmazása és befenyítése (fenyegetés, rámozdulás) illetve bántalmazása a tornáról való automatikus kizárást vonja maga után!! /Szidalmazás esetén csak a játékos/ Ilyen esetben a nevezési díj visszafizetése a vétkes csapat(ok)nak nem lehetséges!!

- a kiállítások letöltendő idejét az időközben esett gólok nem befolyásolják 
- szabad-, szöglet- v. oldalberúgás esetén az ellenfélnek a letett labdától legalább 4 méterre kell lennie
- szabad-, szöglet- v. oldalberúgásra jogosult csapatnak a rúgást  rövid időn belül el kell végeznie(a játékvezető szóban figyelmeztet és csak utána veheti el a labdát)
- a büntető rúgás 6 méterről történik. Ha a büntetőt elvégző játékos a 6 m-est egyből nem értékesíti (kapus kivédi, kapufa stb.), minden esetben kirúgással folytatódik a játék.A többi játékos a 9-es vonalig köteles elmenni.A büntetőt csak a kijelölt játékos rúghatja(játékvezetőnél jelezni),ellenkező esetben kifelé közvetett szabadrúgás.A büntetőnél a labda elmozdulásáig a kapus a gólvonalon helyezkedhet!
- ha a védő csapat játékosát érintve - beleértve a kapust is - a labda az alapvonalon túlra kerül, szögletrúgást kell ítélni
- kirúgásból és oldalberúgásból nem, viszont középkezdésből közvetlenül gól érhető el!!!
-    a partrúgás után a kapusnak irányított labdát az nem érintheti kézzel.

- illuminált állapotban lévő játékos(ok) szerepeltetése szigorúan tilos!!!Ilyen esetben a játéktéren semmilyen minőségben nem tartózkodhat!

-minden csapat a saját szurkolóiért tartozik felelősséggel!A nem megfelelő viselkedés a csapat kizárását vonja maga után,ilyen esetben sincs a nevezési díj visszafizetésére lehetőség!!  

Óvást az adott mérkőzést követő 5 percen belül lehet leadni írásban 5000 Ft egyidejű befizetése mellett. A versenybizottság (1szervező + 1 rendező +1 játékvezető) döntése ellen további fellebbezésnek helye nincs.
A mérkőzéseken mindenki a saját egészségi állapotának ismeretében a saját felelősségére  vesz részt,a verseny során bekövetkezett sérülés és baleset esetén a szervezők semmilyen felelősséget nem vállalnak, ezt a nevezéssel együtt mindenki tudomásul veszi!
Minden vitatott kérdésben illetve ami a torna zökkenőmentes lebonyolítását veszélyezteti a versenybizottság dönt! 

A tornán mindenféle változtatás jogát fenntartjuk!

